ai4bharat/Pralekha huggingface dataset:
युवा कार्यक्रम एवं खेल मंत्रालय
युवा कार्यक्रम और खेल मंत्री श्री किरेन रिजिजू ने वाई-20 वैश्विक सम्मेलन को संबोधित करते हुए कहा कि कोविड की चुनौती से लड़ने के लिए युवाओं को प्रेरित करना समय की जरूरत है
केंद्रीय युवा कार्यक्रम और खेल मंत्री श्री किरेन रिजिजू ने 15 अक्टूबर, 2020 को वाई-20 वैश्विक सम्मेलन में भारत का प्रतिनिधित्व किया। इसका उद्देश्य दुनिया भर में युवाओं को सशक्त बनाने के लिए राष्ट्रों के बीच विचारों और संवादों का आदान-प्रदान करना है।
श्री रिजिजू युवाओं के लिए कोविड के बाद अवसरों पर चर्चा करने के लिए एक पैनल पर थे। उनके साथ इटली के पूर्व प्रधानमंत्री और सीनेटर मैत्तियो रेंज़ी, युवा नीतियों और यूनिवर्सल काउंसिल विभाग के प्रमुख और इटली मंत्रिमंडल के सदस्य डॉ. फ्लैवियो सिनिस्कालची, सिंगापुर के समुदाय, संस्कृति, युवा, व्यापार और उद्योग मंत्रालय में राज्य मंत्री, महामहिम एल्विन टैन, शामिल हुए थे। इस वर्ष के वाई- 20 शिखर सम्मेलन की मेजबानी सऊदी अरब ने की थी।
शिखर सम्मेलन में श्री रिजीजू ने युवाओं को विश्वव्यापी कोविड-19 महामारी के कारण उत्पन्न चुनौतियों का सामना करने के लिए प्रेरित करने की आवश्यकता पर बल दिया। भारत के अनुभव को साझा करते हुए, श्रीरिजू ने कहा, “एक बड़ी युवा आबादी वाले देश के रूप में, भारत ने कोविड महामारी के दौरान अपने युवाओं को लगातार व्यस्त रखा है, जो युवा कार्य मंत्रालय के 6.5 मिलियन से अधिक युवा स्वयंसेवकों के साथ काम करते हुए आम जनता में जागरूकता पैदा कर रहे हैं। कोविड महामारी ने हमारे सामने अभूतपूर्व चुनौतियाँ उत्पन्न की हैं और यह हमारे प्रधानमंत्री श्री नरेन्द्र मोदी का ही दृष्टिकोण है कि युवाओं को स्वयंसेवा से जुडे रहना चाहिए, और अगले कुछ महीनों के भीतर भारत में लगभग 10 मिलियन स्वयंसेवक होंगे जो कोविड महामारी की चुनौतियों से निपटने की दिशा में आगे आकर काम करेंगे।
श्री रिजीजू ने कोविड महामारी के बाद की दुनिया में आत्मनिर्भर होने की आवश्यकता पर भी जोर दिया। यह एक ऐसी योजना है जिसे प्रधानमंत्री के मार्गदर्शन में भारत में अपनाया गया है। “दुनिया ने पिछले कुछ महीनों में कई कठिनाइयों का सामना किया है और नुकसान की मात्रा बहुत अधिक है। हालांकि, अब हमें आगे बढ़ने और खुद को फिर से जीवंत करने का समय है। सकारात्मक मानसिकता रखना जरूरी है। भारत में, बड़े पैमाने पर आर्थिक पैकेजों की घोषणा की गई है ताकि युवा स्वाबलम्बी और आत्मनिर्भर बन सकें और आजीविका आवश्यकताओं को पूरा कर सकें। वर्तमान समय के दौरान, शारीरिक रूप से और मानसिक रूप से फिट होना भी बहुत महत्वपूर्ण है। हमारे प्रधानमंत्री का फिट इंडिया मूवमेंट की परिकल्पना अब पूरे देश में प्रचारित की जा रही है, और अब यह जन आंदोलन बन गया है। फिट इंडिया मूवमेंट ने हमारे नागरिकों को मानसिक और शारीरिक रूप से स्वस्थ रखने के लिए एक महान साधन के रूप में काम किया है।” श्रीरिजू ने संक्षेप में कहा कि दो तरफ के दृष्टिकोण से, एक ओर शारीरिक और मानसिक स्वास्थ्य को मजबूत करना है तो दूसरी ओर वित्तीय सुरक्षा द्वारा इस कठिन समय में युवाओं के सशक्तीकरण को सुनिश्चित किया जा सकता है।
संचार एवं सूचना प्रौद्योगिकी मंत्रालय
भारत नेट परियोजना लागू करने के लिए बीबीएनएल महत्वपूर्णः मनोज सिन्हा
केन्द्रीय संचार राज्य मंत्री  तथा रेल राज्य मंत्री श्री मनोज सिन्हा ने आज नई दिल्ली के पूर्वी किदवई नगर में भारत ब्रॉडबैंड नेटवर्क लिमिटेड  के नए कॉरपोरेट कार्यालय का उद्धाटन किया। उद्धाटन के बाद संवाददाताओं से बातचीत में संचार राज्य मंत्री ने कहा कि बीबीएनएल ने देश के सभी 2,50,000 ग्राम पंचायतों को डिजिटल रूप से जोड़कर भारत नेट परियोजना को सफलतापूर्वक लागू करने में महत्वपूर्ण भूमिका निभाई है। उन्होंने कहा कि हमारी सरकार की इस अग्रणी योजना का उद्देश्य देश के प्रत्येक भाग में बिना किसी भेदभाव के ई-गर्वनेंस, ई-हेल्थ, ई-एजुकेशन, ई-बैंकिंग तथा नागरिकों को अन्य सेवाएं प्रदान करने में सहायता करना है। उन्होंने बताया कि परियोजना लगभग 50 प्रतिशत पूरी हो गई है और शेष परियोजना मार्च, 2019 तक पूरी कर ली जाएगी।
बीबीएनएल का नया कॉरपोरेट कार्यालय एनबीसीसी इंडिया लिमिटेड के माध्यम से शहरी विकास मंत्रालय से 30 वर्ष के पट्टे पर लिया गया है। कार्यालय का कुल क्षेत्र 36,597 वर्ग मीटर है और विद्यार्थियों के लिए एक निश्चित स्थान रखा गया है ताकि वह भारत नेट को देख सके। दूरसंचार सचिव श्रीमती अरुणा सुंदरराजन ने कहा कि नए कार्यालय में बीबीएनएल के संचालन को उस समय मजबूत बनाया गया है जब संगठन का फोकस क्रियान्वयन से बढ़कर उपयोग तथा भारत नेट अवसंरचना की देखरेख जैसे महत्वपूर्ण क्षेत्रों को कवर करना हो गया है।
भारत नेट के बारे मेः
· चरण-1: भारत नेट चरण-1 के अंतर्गत 1,00,000 ग्राम पंचायतों को कवर करने दिसंबर, 2017 में पूरा कर लिया गया।
· चरण-2: भारत नेट चरण-2 में शेष 1,50,000 ग्राम पंचायतों को 31 मार्च, 2019 तक विभिन्न मीडिया का इस्तेमाल करते हुए जोड़ा जाएगा। चरण-2 तीन मॉडलों राज्य सरकार मॉडल, सार्वजनिक प्रतिष्ठान मॉडल, और निजी क्षेत्र मॉडल के माध्यम से लागू किया जा रहा है।
· सभी 2,50,000 ग्राम पंचायतों में व्यवहारिकता अंतर कोष के माध्यम से अंतिम स्थान की कनेक्टविटी के लिए प्रावधान किए गए हैं। प्रत्येक ग्राम पंचायत में औसतन पांच वाई-फाई एक्सेस प्वाइंट  होंगे। इनमें औसत रूप से तीन एक्सेस प्वाइंट शिक्षा केन्द्रों, स्वास्थ्य केन्द्रों, डाकघरों, थानों आदि के लिए होंगे। बीबीएनएल ने वाई-फाई सेवाओं के लिए टीएसपी तथा आईएसपी से परामर्श के बाद निविदा जारी की है।
· भारत नेट का उपयोग बीएसएनएल, सीएसबी, एसपीवी, टीएसपी तथा आईएसपी द्वारा ग्राम पंचायतों में सेवा प्रदान करने के लिए किया जा रहा है।
रक्षा मंत्रालय
मिशन सागर - II के अंतर्गत आईएनएस ऐरावत द्वारा खाद्य सहायता जिबूती को सौंपी गई
मौजूदा मानवीय सहायता मिशन 'सागर- II' के तहत भारतीय नौसेना का पोत ऐरावत 10 नवंबर, 2020 को जिबूती में पोर्ट ऑफ जिबूती पहुंचा। भारत सरकार प्राकृतिक आपदाओं और कोविड -19 महामारी से निपटने के लिए विदेशी राष्ट्रों को मित्रवत सहायता उपलब्ध करा रही है और इसी के अंतर्गत आईएनएस ऐरावत के माध्यम से जिबूती के लोगों के लिए खाद्य सहायता पहुंचाई जा रही है।
11 नवंबर, 2020 को जिबूती बंदरगाह पर एक समारोह आयोजित किया गया, जिसमें जिबूती के सामाजिक मामलों के मंत्रालय के महासचिव महामहिम इफरा अली अहमद ने जिबूती में भारत के राजदूत महामहिम श्री अशोक कुमार की उपस्थिति में खाद्य सहायता स्वीकार की। इस समारोह के दौरान कमांडिंग ऑफिसर आईएनएस ऐरावत कमांडर श्री प्रसन्न कुमार भी मौजूद थे।
मिशन सागर- II को प्रधानमंत्री नरेंद्र मोदी के दृष्टिकोण सागर  के साथ जोड़ा गया है और इस समुद्री क्षेत्र में पहले उत्तरदाता के रूप में भारत की स्थिति को भारतीय नौसेना के साथ हिंद महासागर क्षेत्र  में एक भरोसेमंद भागीदार के रूप में बार - बार दर्शाता है। यह मिशन भारत द्वारा उसके समुद्री पड़ोसियों के साथ रिश्तों के महत्व को भी रेखांकित करता है तथा मौजूदा संबंधों को और अधिक मजबूती प्रदान करता है। भारतीय नौसेना, रक्षा मंत्रालय और विदेश मंत्रालय तथा भारत सरकार की अन्य एजेंसियों के साथ समन्वय बना कर इस मिशन को आगे बढ़ा रही है।
पूर्वोत्तर क्षेत्र विकास मंत्रालय
पूर्वोत्तर क्षेत्र विकास मंत्री  डॉ. जितेंद्र सिंह ने दिल्ली में स्थापित होने वाले नॉर्थ ईस्ट कन्वेंशन सेंटर का दौरा किया
सेंटर दिल्ली में पूर्वोत्तर क्षेत्र के सांस्कृतिक और सूचना केंद्र के रूप में कार्य करेगा
मंत्री ने अधिकारियों से निर्माण की प्रक्रिया में तेजी लाने के लिए कहा
पूर्वोत्तर क्षेत्र विकास मंत्रालय, प्रधानमंत्री कार्यालय, कार्मिक, लोक शिकायत और पेंशन, परमाणु ऊर्जा और अंतरिक्ष मंत्रालय के केंद्रीय राज्य मंत्री  डॉ. जितेंद्र सिंह ने दिल्ली में स्थापित होने वाले नॉर्थ ईस्ट कन्वेंशन सेंटर का दौरा और निर्माण प्रक्रिया की प्रगति का जायजा लिया। इस दौरान पूर्वोत्तर क्षेत्र विकास मंत्रालय के अतिरिक्त सचिव श्री इंदवार पांडे और अन्य अधिकारी भी उपस्थित थे।
दिल्ली विकास प्राधिकरण  ने नॉर्थ ईस्ट कन्वेंशन सेंटर के निर्माण के उद्देश्य से नई दिल्ली में द्वारका के सेक्टर -13 में उत्तर पूर्वी परिषद  को इस परियोजना के लिए भूमि आवंटित की है। इस जमीन का क्षेत्रफल 5359 वर्गमीटर  है। यह सेंटर दिल्ली में पूर्वोत्तर क्षेत्र के सांस्कृतिक और सूचना केंद्र के रूप में कार्य करेगा। इस सेंटर को अंतरराष्ट्रीय मानकों के लिहाज से विकसित किया जा रहा है जहां लाइब्रेरी-कम रीडिंग रूम की व्यवस्था होगी, जिसमें पूर्वोत्तर क्षेत्र की सामग्री और पूर्वोत्तर की एक आर्ट गैलरी होगी।
मौके का मुआयना करने के दौरान डॉ. जितेंद्र सिंह ने संबंधित अधिकारियों को निर्माण कार्य की प्रक्रिया में तेजी लाने के निर्देश दिए। उन्होंने कहा कि परियोजना के ले-आउट और डिजाइन को मंजूरी दे दी गई है और जल्द ही निर्माण कार्य शुरू हो जाएगा। कन्वेंशन सेंटर में एक ऑडिटोरियम, हथकरघा प्रदर्शन, फूड कोर्ट, अंतरिक्ष प्रदर्शनी, बैंक्वेट हॉल, सेमिनार हॉल, संग्रहालय और पुस्तकालय सहित अन्य सुविधाएं शामिल होंगी। मंत्री ने कहा कि उत्तर पूर्व क्षेत्र और उसका विकास प्रधानमंत्री श्री नरेन्द्र मोदी के नेतृत्व वाली सरकार की प्राथमिकता में है। उन्होंने आगे कहा कि सरकार ने उत्तर पूर्व क्षेत्र की संस्कृति को बढ़ावा देने के लिए कई कदम उठाए हैं और यह सेंटर इस क्षेत्र की समृद्ध संस्कृति को प्रदर्शित करने में मदद करेगा।
आयुष
आयुष मंत्रालय और इलेक्ट्रॉनिक्स व सूचना प्रौद्योगिकी मंत्रालय  ने एमओयू पर हस्ताक्षर किए
आयुष ग्रिड परियोजना के तहत आयुष क्षेत्र के डिजिटलीकरण के लिए आयुष मंत्रालय को 3 साल की अवधि के लिए तकनीकी सहायता प्रदान करने के लिए आयुष मंत्रालय और इलेक्ट्रॉनिक्स व सूचना प्रौद्योगिकी मंत्रालय  के बीच आज एक सहमति पत्र  पर हस्ताक्षर किए गए। यह एमओयू दरअसल पिछले एमओयू की ही निरंतरता को दर्शाता है, जिस पर वर्ष 2019 में हस्ताक्षर किए गए थे। वैद्य राजेश कोटेचा, सचिव, आयुष और श्री अलकेश कुमार शर्मा, सचिव, एमईआईटीवाई ने इन दोनों ही मंत्रालयों की ओर से इस सहमति पत्र पर हस्ताक्षर किए। यह निर्णय लिया गया कि ये दोनों ही मंत्रालय आपसी सहयोग से काम करना जारी रखेंगे और एमईआईटीवाई के साथ-साथ एमईआईटीवाई के अधीनस्थ संगठन भी आयुष ग्रिड परियोजना के लिए आवश्यक सभी तकनीकी सहायता प्रदान करेंगे जिसमें उभरती प्रौद्योगिकियों को अपनाना भी शामिल है।
.
आयुष मंत्रालय ने उस डिजिटल इंडिया कार्यक्रम के एक अहम हिस्से के रूप में 'आयुष ग्रिड' परियोजना की परिकल्पना की है जिसके तहत परिचालन दक्षता में व्यापक बदलाव लाने, सेवाएं मुहैया कराने में बेहतरी सुनिश्चित करने और सेवाओं की गुणवत्ता बढ़ाने के लिए 'सूचना एवं प्रौद्योगिकी' का लाभ उठाया जाता है। आयुष ग्रिड प्लेटफॉर्म को आईटी बैकबोन बनाने की परिकल्पना की गई है; जिसके तहत स्वास्थ्य देखभाल की आयुष प्रणालियों से संबंधित सभी हितधारकों और कार्यों/सेवाओं का एकीकरण किया जाएगा। उपयोगकर्ताओं के नजरिए से आयुष ग्रिड ही प्रस्तावित केंद्रीय आईटी प्लेटफॉर्म है जो आयुष के तहत चिकित्सा की सभी प्रणालियों जैसे कि आयुर्वेद, योग एवं प्राकृतिक चिकित्सा, यूनानी, सिद्ध, सोवा रिग्पा और होम्योपैथी के समस्त कार्यात्मक क्षेत्रों जैसे कि स्वास्थ्य सेवाएं मुहैया कराने, शिक्षा, अनुसंधान, क्षमता निर्माण, दवा लाइसेंसिंग और मीडिया आउटरीच के साथ मानकीकरण के लिए अनगिनत आईटी सेवाएं प्रदान करता है।
पहले हस्ताक्षरित एमओयू के अनुसार, एमईआईटीवाई के अधीनस्थ संगठनों जैसे कि एनईजीडी ने आयुष संजीवनी मोबाइल एप्लिकेशन के विकास, मॉनिटरिंग डैशबोर्ड, आयुष जीआईएस के विकास के लिए बीआईएसएजी-एन, आयुष शिक्षा संबंधी मॉड्यूल, आयुष सूचना हब के विकास के लिए डीआईसी, मंत्रालय की वेबसाइट, आयुसॉफ्ट, आयुष डॉक्टरों को प्रशिक्षण प्रदान करने के लिए सी-डैक के विकास के लिए आवश्यक सहयोग दिया। यहां पर यह उल्लेख करना बिल्कुल उचित है कि एनईजीडी और बीआईएसएजी-एन ने तकनीकी समाधानों के डिजाइन और परियोजना की डीपीआर जैसे विभिन्न तकनीकी दस्तावेजों को अंतिम रूप देने में बहुमूल्य जानकारियां प्रदान कीं।
आयुष ग्रिड परियोजना पर परामर्श संबंधी आवश्यक जानकारियां प्रदान करने के लिए आयुष सचिव की अध्यक्षता में और एमईआईटीवाई के सचिव की सह-अध्यक्षता में एक उच्चस्तरीय सलाहकार समिति  का गठन किया गया था। श्री जे. सत्यनारायण  की अध्यक्षता में नीति आयोग, एनएचए, एमईआईटीवाई, इत्यादि के अन्य विशेषज्ञों के साथ मिलाकर एक कार्य समूह का गठन किया गया था। इसका गठन सही स्वरूप प्रदान करने, प्रमुख बिल्डिंग ब्लॉक्स की पहचान करने, एबीडीएम के तहत विकास से लाभ उठाने, आयुष ग्रिड परियोजना के लिए सार्वजनिक निजी परिवेश के निर्माण की आवश्यकता और विभिन्न तकनीकी एवं रणनीति मामलों को समझने पर विशेषज्ञ जानकारियां प्रदान करने के लिए किया गया था। इससे मंत्रालय को इस परियोजना के तकनीकी निर्माण को सही स्वरूप देने में मदद मिली।
आज हस्ताक्षरित सहमति पत्र आयुष मंत्रालय की आयुष ग्रिड परियोजना में एमईआईटीवाई से आवश्यक तकनीकी सहायता प्राप्त करने में महत्वपूर्ण भूमिका निभाएगा।
युवा कार्यक्रम एवं खेल मंत्रालय
मिशन ओलंपिक सेल ने ओलंपिक पदक विजेता मीराबाई चानू और राष्ट्रमंडल खेल पदक विजेता बिंद्यारानी देवी को संयुक्त राज्य अमेरिका के सेंट लुइस में प्रशिक्षण प्रदान करने के प्रस्ताव को स्वीकृति प्रदान की
युवा कार्यक्रम और खेल मंत्रालय  और मिशन ओलंपिक सेल  ने हाल की बैठक में लक्ष्य ओलंपिक पोडियम योजना  एथलीट मीराबाई चानू और बिंद्यारानी देवी को संयुक्त राज्य अमेरिका के सेंट लुइस में प्रशिक्षण प्रदान करने के प्रस्ताव के लिए विदेशी प्रशिक्षण शिविर को स्वीकृति दे दी है।
ओलंपिक और राष्ट्रमंडल खेलों के पदक विजेता सेंट लुइस के स्क्वाट विश्वविद्यालय में डॉ. एरॉन हॉर्शिग के मार्गदर्शन में प्रशिक्षण प्राप्त करेंगे और आगामी एशियाई खेलों से पहले उनके रिहैबिलिटेशन और शक्ति प्रशिक्षण प्रक्रिया पर काम करेंगे।
इन दोनों एथलीट्स के साथ उनके 65 दिनों के विदेशी प्रशिक्षण शिविर के दौरान, भारतीय मुख्य कोच विजय शर्मा और उनके फिजियोथेरेपिस्ट तेस्नीम जायद भी उपस्थित रहेंगे।
सरकार उनके हवाई यात्रा खर्च, रहने और खान-पान की लागत, चिकित्सा बीमा, स्थानीय परिवहन लागत, जिम खर्च और डॉक्टर के परामर्श लागत सहित अन्य खर्चों को वहन करेगी।
रक्षा मंत्रालय
सटीक पहुंच वाले नौ रेडारों के प्रतिष्ठापन और उन्हें चालू करने के लिए रक्षा मंत्रालय और मैसर्स डेटा पैटर्न  प्राइवेट लिमिटेड के बीच करार
सटीक पहुंच वाले  नौ रेडारों की तैनाती और उन्हें चालू करने के लिए ‘बाय इंडियन’ श्रेणी के अंतर्गत रक्षा मंत्रालय और मैसर्स डेटा पैटर्न  प्राइवेट लिमिटेड के बीच आज 380 करोड़ रुपये का एक करार किया गया। इन आधुनिक रेडारों में नवीनतम फ़ैज्ड अरे टेक्नोलॉजी को शामिल किया गया है। इन्हें भारतीय नौसेना और भारतीय वायु सेना स्टेशनों पर तैनात किया जाएगा।
इन रेडारों की तैनाती से हवाई क्षेत्रों में विमानों के उतरने के समय टर्मिनल पर उड़ान की सुरक्षा बढ़ जाएगी। भारतीय नौसेना के स्टेशनों पर इन रेडारों की तैनाती और इनकी शुरूआत का काम अप्रैल 2022 तक तथा भारतीय वायु सेना स्टेशनों पर दिसंबर 2022 तक पूरा हो जाएगा।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 182.55 करोड़ से अधिक टीके लगाए जा चुके हैं
12-14 आयु वर्ग में 90 लाख से अधिक खुराकें लगाई गईं
भारत में कोरोना के सक्रिय मामले आज कम होकर 21,530 रह गए, कुल पॉजिटिव मामलों के सिर्फ 0.05 प्रतिशत
पिछले 24 घंटों में 1,685 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 0.33 प्रतिशत है
आज सात बजे सुबह तक की अनन्तिम रिपोर्ट के अनुसार देश का कोविड-19 टीकाकरण कवरेज 182.55 करोड़  के पार पहुंच गया। यह कार्य 2,16,22,613 सत्रों के जरिये पूरा किया गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 90 लाख  से अधिक किशोरों को कोविड-19 टीके की पहली खुराक लगाई गई है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10403330
|
|
दूसरी खुराक
|
|
9994485
|
|
|
|
प्रीकॉशन खुराक
|
|
4398383
|
|
अग्रिम पंक्ति के कर्मी
|
|
पहली खुराक
|
|
18412557
|
|
दूसरी खुराक
|
|
17496759
|
|
|
|
प्रीकॉशन खुराक
|
|
6745780
|
|
12-14 वर्ष आयु वर्ग
|
|
पहली खुराक
|
|
9006782
|
|
15-18 वर्ष आयु वर्ग
|
|
पहली खुराक
|
|
56607372
|
||
|
दूसरी खुराक
|
|
36629914
|
|
18-44 वर्ष आयु वर्ग
|
|
पहली खुराक
|
|
554099674
|
|
दूसरी खुराक
|
|
462064493
|
|
45-59 वर्ष आयु वर्ग
|
|
पहली खुराक
|
|
202659572
|
|
दूसरी खुराक
|
|
184401346
|
|
60 वर्ष से अधिक आयु वर्ग
|
|
पहली खुराक
|
|
126675891
|
|
दूसरी खुराक
|
|
114860363
|
|
प्रीकॉशन खुराक
|
|
11118425
|
|
प्रीकॉशन खुराक
|
|
|
|
2,22,62,588
|
|
कुल
|
|
|
|
1,82,55,75,126
लगातार गिरावट दर्ज करते हुए भारत में सक्रिय मामले आज कम होकर 21,530 रह गए। सक्रिय मामले कुल मामलों के 0.05 प्रतिशत हैं।
नतीजतन, भारत में स्वस्थ होने की दर 98.75 प्रतिशत है।पिछले 24 घंटों में 2,499 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,24,78,087 हो गई है।
बीते 24 घंटे में कोरोना के 1,685 नए मामले सामने आये।
पिछले 24 घंटों में कुल 6,91,425 जांच की गई हैं। भारत ने अब तक कुल 78.56 करोड़ से अधिक  जांच की गई हैं।
साप्ताहिक और दैनिक पुष्टि वाले मामलों की दर में भी लगातार गिरावट दर्ज की गई है। देश में साप्ताहिक पुष्टि वाले मामलों की दर 0.33 प्रतिशत है और दैनिक रूप से पुष्टि वाले मामलों की दर भी 0.24 प्रतिशत है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 524वां दिन
भारत का समग्र टीकाकरण कवरेज 196.75 करोड़ से अधिक हुआ
आज शाम 7 बजे तक 11 लाख से अधिक टीके की खुराक दी गई
भारत का कोविड -19 टीकाकरण कवरेज आज 196.75करोड  से अधिक हो गया है। आज शाम 7 बजे तक 11लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10408546
|
|
दूसरी खुराक
|
|
10059789
|
|
प्रीकॉशन डोज
|
|
5591235
|
|
एफएलडब्ल्यू
|
|
पहली खुराक
|
|
18422689
|
|
दूसरी खुराक
|
|
17617559
|
|
प्रीकॉशन डोज
|
|
9854112
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
36095945
22012863
|
|
आयु वर्ग 15-18 वर्ष
|
|
पहली खुराक
|
|
60223221
|
|
|
|
दूसरी खुराक
|
|
48139918
|
|
आयु वर्ग 18-44 वर्ष
|
|
पहली खुराक
|
|
558022087
|
|
दूसरी खुराक
प्रीकॉशनडोज
|
|
499316680
2293779
|
|
आयु वर्ग 45-59 वर्ष
|
|
पहली खुराक
|
|
203406606
|
|
दूसरी खुराक
प्रीकॉशन डोज
|
|
192986542
2234958
|
|
60 वर्ष से अधिक
|
|
पहली खुराक
|
|
127222444
|
|
दूसरी खुराक
|
|
120514471
|
|
प्रीकॉशन डोज
|
|
23136227
|
|
कुल दी गई पहली खुराक
|
|
1013801538
|
|
कुल दी गई दूसरी खुराक
|
|
910647822
|
|
प्रीकॉशन डोज
|
|
43110311
|
|
कुल
|
|
1967559671
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 23जून , 2022 
|
|
एचसीडब्ल्यू
|
|
पहली खुराक
|
|
61
|
|
दूसरी खुराक
|
|
626
|
|
प्रीकॉशन डोज
|
|
15125
|
|
एफएलडब्ल्यू
|
|
पहली खुराक
|
|
129
|
|
दूसरी खुराक
|
|
1300
|
|
प्रीकॉशन डोज
|
|
57619
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
82265
197051
|
|
आयु वर्ग 15-18 वर्ष
|
|
पहली खुराक
|
|
27294
|
|
|
|
दूसरी खुराक
|
|
87298
|
|
आयु वर्ग 18-44 वर्ष
|
|
पहली खुराक
|
|
27755
|
|
दूसरी खुराक
प्रीकॉशन डोज
|
|
303564
66787
|
|
आयु वर्ग 45-59 वर्ष
|
|
पहली खुराक
|
|
4271
|
|
दूसरी खुराक
प्रीकॉशन डोज
|
|
69147
33984
|
|
60 वर्ष से अधिक
|
|
पहली खुराक
|
|
3634
|
|
दूसरी खुराक
|
|
48375
|
|
प्रीकॉशन डोज
|
|
172707
|
|
कुल दी गई पहली खुराक
|
|
145409
|
|
कुल दी गई दूसरी खुराक
|
|
707361
|
|
प्रीकॉशन डोज
|
|
346222
|
|
कुल
|
|
1198992
|
||
|
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
एमजी/एएम/एएस
(Visitor Counter : 205
प्रधानमंत्री कार्यालय
प्रधानमंत्री ने शिक्षा मंत्रालय की पहल, जी20 जनभागीदारी कार्यक्रम में रिकॉर्ड संख्या में लोगों के भाग लेने की सराहना की
प्रधानमंत्री श्री नरेन्द्र मोदी ने शिक्षा मंत्रालय की पहल, जी20 जनभागीदारी कार्यक्रम में रिकॉर्ड संख्या में लोगों के भाग लेने की सराहना की।
भारत की जी20 अध्यक्षता के प्रमुख केंद्र-बिंदु के रूप में, शिक्षा मंत्रालय विशेष रूप से मिश्रित शिक्षा व्यवस्था के संदर्भ में "प्राथमिक साक्षरता और संख्या ज्ञान सुनिश्चित करने " की थीम को बढ़ावा देने और समर्थन करने के उद्देश्य से गतिविधियों और कार्यक्रमों की एक श्रृंखला आयोजित कर रहा है।
अब तक छात्रों, शिक्षकों और समुदाय सदस्यों समेत 1.5 करोड़ से अधिक लोगों ने उत्साहपूर्वक इस पहल में भाग लिया है।
शिक्षा मंत्रालय के ट्वीट थ्रेड के जवाब में प्रधानमंत्री ने ट्वीट किया :
"इस रिकॉर्ड भागीदारी से रोमांचित हूँ। यह समावेशी और सतत भविष्य के प्रति हमारे साझा दृष्टिकोण को सुदृढ़ करता है। उन सभी को बधाई, जिन्होंने इसमें भाग लिया और भारत की जी-20 अध्यक्षता को मजबूती दी।
स्वास्थ्य एवं परिवार कल्याण मंत्रालय
कोविड बीमारी से ठीक होने की दर लगभग 68% की नई ऊंचाई पर पहुंची
मृत्यु दर  में गिरावट जारी,आज मृत्यु दर घटकर 2.05%हो गई
भारत दो महत्वपूर्ण उपलब्धियों- कोविड-19 मरीजों के बीच ठीक होने की दर में लगातार बढ़ोतरी और कममृत्यु दर जो वैश्विक औसत से भी कम बना हुआ है, के साथ कोविड-19 के उपचार के मार्ग पर आगे बढ़ रहा है। कोविड मरीजों के ठीक होने की दर 68% की रिकॉर्ड ऊंचाई पर है जबकि मृत्यु दर भी 2.05% के निचले स्तर पर पहुंच गया है। इस प्रकार कोविड-19 रोगियों के बीच कम मृत्यु दर बना हुआ है। इन दोनों की वजह से भारत में इस बीमारी से ठीक होने वाले लोगों की संख्या और इसके सक्रिय मामलों की संख्या के बीच अंतर  निरंतर बढ़ता जा रहा है।
पिछले 24 घंटों में 49,769मरीजों के ठीक होने के साथ ही इस बीमारी से स्वस्थ होने वाले मरीजों की कुल संख्या 13,78,105 हो गई है।
अस्पतालों के बुनियादी ढांचे में सुधार और केंद्र द्वारा जारी नैदानिक उपचार प्रोटोकॉल में शामिल देखभाल मानकों के माध्यम से अस्पताल में भर्ती मरीजों के सही उपचार पर जोर देने से इस बीमारी से ठीक होने की दर में सुधार सुनिश्चित हुआ है। पिछले 2 हफ्तों में बीमारी से ठीक होने के दैनिक औसत मामले  लगभग 26,000से बढ़कर 44,000मामले हो गए हैं।
केंद्र और राज्य / केंद्रशासित प्रदेश सरकारों द्वारा केंद्रित और समन्वित रोकथाम उपायों, मरीजों के पर्यवेक्षित आइसोलेशन के साथ व्यापाक स्तर पर परीक्षण और प्रभावी उपचार के निरंतर प्रयासों की वजह से इस बीमारी के सक्रिय मामलों के प्रतिशत में गिरावट और बीमारी से ठीक होने की दर में वृद्धि दोनों सुनिश्चित हुई है।
रोज नए मरीजों के ठीक होने की संख्या में भी उल्लेखनीय और निरंतर वृद्धि दर्ज की जा रही है।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdfपर उपलब्ध है।
एमजी/एएम/एके
(
रक्षा मंत्रालय
नविका सागर परिक्रमा आईएनएसवी तारिणि ने फ़ॉकलैण्ड द्वीप के पोर्ट स्टैनली में प्रवेश किया
संपूर्ण पृथ्वी के अपने पहले परिक्रमा अभियान के दौरान आईएनएसवी तारिणि आज पोर्ट स्टैनली  में प्रवेश कर गयी है। यह धरती की परिक्रमा करने का भारत का पहला ऐसा अभियान जिसमें चालक दल के सभी सदस्य महिलायें हैं। इस नौका का नेतृत्व लेफ्टिनेण्ट कमाण्डर वर्तिका जोशी कर रही हैं और ले. कमाण्डर प्रतिभा जामवाल एवं पी. स्वाति और लेफ्टिनेण्ट एस. विजया देवी, बी. ऐश्वर्या और पायल गुप्ता चालक दल में शामिल हैं।
रक्षामंत्री श्रीमती निर्मला सीतारमण ने आईएनएसवी तारिणि को 10 सितंबर 2017 को गोवा से झण्डा दिखाकर रवाना किया था। यह नौका गोवा से अभी तक करीब 15,000 समुद्री मील की दूरी तय कर चुकी है, इसने 25 सितंबर 2017 को भूमध्य रेखा को पार किया था और 9 नवंबर 17 को केप लीयुविन को पार किया, और 18 जनवरी 2018 को केप हॉर्न को पार किया।
नौका और इसके चालक दल ने प्रशांत महासागर की 41 दिनों की पूरी यात्रा के दौरान खराब मौसम और तूफानी हवाओं का सामना किया। इसके साथ-साथ उस क्षेत्र में अत्यधिक ठण्डे मौसम से निपटना भारतीय नौसेना के चालक दल के लिये काफी चुनौती भरा रहा। परिक्रमा के इस चरण में 60 नॉट प्रति घण्टे से ज्यादा रफ्तार वाली तूफानी हवाओं और 7 मीटर तक ऊंची लहरों का सामना करना पड़ा।
स्वदेश में निर्मित आईएनएसवी तारिणि एक 56 फीट लंबी नौका है जिसे भारतीय नौसेना में पिछले साल शामिल किया गया था जो कि भारत की 'मेक इन इंडिया' की पहल को अंततराष्ट्रीय स्तर पर दर्शाता है। 'नविका सागर परिक्रमा' अभियान महिलाओं को सशक्त बनाने की उस राष्ट्रीय नीति के अनुरूप है जिसके तहत वे अपनी क्षमताओं को पूर्ण विकास कर सकें। इसका यह भी उद्देश्य है कि चुनौतियों से भरे माहौल में उनकी भागीदारी के उदाहरण से भारतीय समाज में महिलाओं के प्रति सोच को बदला जा सके और समाज की सोच में क्रांतिकारी बदलाव लाया जा सके और विश्व पटल पर नारी शक्ति का उदाहरण प्रस्तुत किया जा सके।
परिक्रमा पूरी करने के बाद अप्रैल 2018 में नौका का गोवा वापस लौटना अपेक्षित है। इस अभियान को पांच चरणों में पूरा किया जा रहा है, जिसमें चार बंदरगाहों में ठहरना शामिल है: फ्रेमैण्टल , लिटिलटन, , पोर्ट स्टैनले , एवं केप टॉउन । अभी तक यह नौका इस अभियान के पांच चरणों में से तीन को पूरा कर चुकी है जिसमें पहला विश्राम पिछले साल अक्टूबर में फ्रेमैण्टल  एवं दूसरा विश्राम लिटिलटन  में नवंबर में था।
चालक दल नियमित तौर पर मौसम, समुद्र और लहरों से संबंधित आंकड़ों का संग्रह कर रहा है और उन्हें अपडेट कर रहा है ताकि भारतीय मौसम विभाग  मौसम का सटीक पूर्वानुमान लगा सके, इसके साथ ही चालक दल गहरे समुद्र में सामुद्रिक प्रदूषण पर भी नजर रखे है। बंदरगाह पर ठहरने के दौरान चालक दल के सदस्य स्थानीय लोगों से व्यापक तौर पर मिलेंगे, विशेषकर के बच्चों से, ताकि सामुद्रिक नौवहन और रोमांच की भावना को प्रोत्साहित किया जा सके। चार फरवरी 2018 को नौका को पोर्ट स्टैनले से आगे रवाना होना है।